Mistoqsija għal tweġiba bil-miktub E-003498/2020
lill-Kummissjoni 
Artikolu 138 tar-Regoli ta’ Proċedura
Roberta Metsola (PPE)
Suġġett:	Imposti għall-konsumaturi għal metodi differenti ta' ħlas
Il-konsumaturi jkomplu jiffaċċjaw imposti diskriminatorji meta jagħżlu li jħallsu kontijiet lil fornituri ta' servizzi permezz tal-karta tal-kreditu pjuttost milli jużaw sistema ta' debitu dirett bejn il-kont bankarju tagħhom u dak tal-fornitur tas-servizz. Id-Direttiva dwar is-Servizzi ta' Pagament (id-Direttiva (UE) 2015/2366) ma tistipulax jekk kumpanija hijiex qed taġixxi fil-limiti tad-drittijiet tagħha meta tinkludi imposti addizzjonali għal ħlasijiet bil-karta, preżumibbilment biex tkopri tariffi ta' fornituri ta' servizzi terzi. .
1.	Il-fornituri ta' servizzi qegħdin jaġixxu fil-limiti tar-regoli tal-UE meta jżidu imposti b'dan il-mod?
2.	Il-Kummissjoni tista' tipprovdi ċarezza dwar prattiki diskriminatorji bbażati fuq l-għażla tal-pagament?

